Source: https://www.click.ro/news/national/conflict-deschis-intre-ministrul-justitiei-si-sefa-consiliului-superior-al
Timestamp: 2020-02-22 03:27:12+00:00

Document:
Conflict deschis între ministrul Justiţiei şi şefa Consiliului Superior al Magistraturii | Click
Conflict deschis între ministrul Justiţiei şi şefa Consiliului Superior al Magistraturii
ministrul_justitiei-ana_birchall.jpg
Ana Birchall este noul ministru de justiție. Are 45 de ani, cinci case și este multimilionară în dolari
lia savonea, modificarea legea ANI, conflict justitie, Adina Florea, Ana Birchall
de Carmen Ştefan 9 Octombrie, 2019 - 15:17
Lia Savonea şi Ana Birchall se află în conflict deschis pe mai multe teme, ministrul Justiţiei reproşându-i în dese rânduri preşedintelui CSM că nu o consultă atunci când convoacă şedinţele de plen. Şefa CSM, Lia Savonea, a convocat, marţi, o nouă şedinţă a plenului Consiliului, care a avut pe ordinea de zi numirea Adinei Florea la şefia Secţiei pentru investigarea infracţiunilor din justiţie (SIIJ).
La şedinţa de marţi a lipsit ministrul Justiţiei, Ana Birchall, aflată la Consiliul JAI de la Luxemburg. Ana Birchall a trimis, luni, o nouă adresă către CSM, primele două fiind din lunile iulie şi august, în care ministrul Justiţiei solicită Consiliului un punct de vedere cu privire la cele două rapoarte GRECO. Aceasta a fost a şasea încercare de numire a Adinei Florea. Din cei 19 membri, au fost prezenți doar 13.
lia_savonea.jpg
Lia Savonea este şefa Consiliului Superior al Magistraturii
Șefa CSM, Lia Savonea, crede că se află„în fața unei situații de coordonare”. Mai mult chiar, Lia Savonea cere sancționarea celor care lipsesc cu pierderea mandatului.
Mai mulți membri CSM susţin că nu au fost consultați cu privire la modificările Legii ANI
Judecătorul Bogdan Mateescu, membru al Consiliului Superior al Magistraturii, a ridicat problema propunerilor de modificare a Legii 317/2004, formulată de președintele CSM Lia Savonea și susține că mai mulți membri CSM nu au fost consultați în legătură cu acestea.
"Propunerea de modificare a Legii 317 formulata de cei 9 colegi din CSM a fost înaintată direct la presă, ceea ce este salutar. Din păcate, accesul la modificările la Legea ANI, propuse cu majoritate de CSM, prin Comisia 1, care au stârnit îngrijorare publică, nu a fost atât de liber. Ba chiar nişte cereri de la entităţi de presă pe acest subiect au fost respinse”, a scris Bogdan Mateescu pe Facebook.
Săptămâna trecută, două asociaţii ale magistraţilor - Forumul Judecătorilor din România şi Iniţiativa pentru Justiţie - au solicitat demisia Liei Savonea, pe care o acuză că ar fi propus "în secret" modificarea Legii de funcţionare şi organizare a Agenţiei Naţionale de Integritate. Una dintre propunerile dezbătute la CSM prevede ca venitul soţului sau soţiei persoanei care depune declaraţia de avere să fie anonimizat (n.r. metodă de prelucrare a datelor care elimină sau modifică informațiile de identificare personală). Potrivit unor surse judiciare, o parte dintre membrii CSM intenţionează să ceară revocarea Liei Savonea din funcţia de preşedinte al instituţiei, fiind nemulţumiţi de modul în care sunt convocate şedinţele de plen, emiterea unor comunicate de presă în numele membrilor CSM sau numirea Adinei Florea la şefia SIIJ.
Averea şefei CSM, verificată de Agenţia Naţională de Integritate
Procurorul Adina Florea, propusă șefă la DNA, are dosar la instituția pe care vrea să o conducă și tată membru PSD
Controverse în CSM privind modificarea legii ANI
Suspiciuni legate de propunerea de modificare a legii ANI, agreată în Comisia de Specialitate, care se pare că nu ar fi aceeași cu cea care s-a trimis Senatului, au apărut printre membrii Consiliului Superior al Magistraturii. Aceştia au cerut Liei Savonea, aleasă de la finele anului trecut preşedintele intituţiei, să prezinte documentul prin care se propune modificarea legii de funcţionare a Agenţiei Naţionale pentru Integritate (ANI).

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM